## **1. UVOD**

### **1.1. Svrha Kodeksa**

Ovaj Kodeks utvrđuje temeljne etičke, pravne i profesionalne standarde koji uređuju ponašanje članova AKCIJE MLADIH MALI LOŠINJ (U nastavku Organizacija)

Njegovim smjernicama:

* Jasno definiramo odgovornosti svakog člana
* Čuvamo ugled i integritet Organizacije
* Promičemo transparentnost, odgovornost i profesionalnost u svim aspektima djelovanja

### **1.2. Razvoj dokumenta**

Kodeks je rezultat internih konzultacija i izrađen je kako bi se uskladio rad s aktualnim društvenim izazovima i promjenama u organizaciji. Redovite revizije osiguravaju njegovu prilagodljivost.

### **1.3. Način primjene i tumačenja**

Dokument obvezuje sve članove, bez obzira na funkciju. Tumačenje odredbi vrši **Nadležno tijelo za etiku** koje, zajedno s **Revizijskim odborom**, osigurava primjenu načela pravde i jednakosti.

Odluke nadležnog tijela moraju biti donesene jednoglasnom odlukom.

## 

## 

## 

## 

## 

## 

## **2. OSNOVNA NAČELA I VRIJEDNOSTI**

### **2.1. Odanost lokalnoj zajednici**

Član se obvezuju djelovati u interesu mještana otoka Lošinja, štititi lokalne interese te poticati održivi razvoj.

Od članova se očekuje participaciju u djelovanju organizacije i njezinim inicijativama.

**2.2. Promicanje etičkih i moralnih vrijednosti**

Članovi organizacije postupaju u skladu s najvišim etičkim standardima, iskazuju integritet, poštenje i pravednost. Potaknuti su neprestano raditi na osobnom usavršavanju i jačanju vlastitih vrijednosti.

### **2.3. Poštivanje zakona i demokratskih principa**

Organizacija poštuje važeće zakone Republike Hrvatske i demokratske principe, te se zalaže za unaprjeđenje života njezinih državljanina.

Članovi aktivno sudjeluju u odlučivanju unutar organizacije i društva, podupiru slobodu izražavanja i različitost mišljenja.

### **2.4. Transparentnost i odgovornost**

* Svi postupci i odluke člana u javnom djelovanju moraju biti dostupni članovima organizacije i podložni evaluaciji.
* Svaki član preuzima osobnu i kolektivnu odgovornost za svoje aktivnosti. Članovi stranke trebaju pokazivati odlučnost, hrabrost i dosljednost u poštivanju načela i pravila utvrđenih ovim kodeksom.

### **2.5. Povjerenje, integritet i profesionalnost**

Visok stupanj osobnog integriteta i dosljednosti u ponašanju je temelj ugleda organizacije. Kontinuirano usavršavanje osigurava konkurentnost i stručnost unutar organizacije.

## 

## 

## 

## **3. OBVEZE I ETIČKI STANDARDI ČLANOVA**

### **3.1. Predstavljanje Organizacije u javnosti**

Članovi djeluju na način koji pozitivno odražava ugled Organizacije.

Službeni stavovi i izjave moraju biti usklađeni.

### **3.2. Aktivno sudjelovanje u radu Stranke**

Članovi redovito sudjeluju na sastancima i radionicama. Predlažu konstruktivna rješenja i inicijative za unaprjeđenje internih procesa.

### **3.3. Transparentnost u komunikaciji**

Svi članovi obvezuju se na provjeru i ispravnost podataka prije širenja. Strogo je zabranjeno namjerno širenje neistinitih informacija.

### **3.4. Čuvanje povjerljivih informacija**

Zaštita internih podataka, strategija i dokumenata je obavezna, čak i nakon prestanka članstva.

### **3.5. Izbjegavanje sukoba interesa**

Sukob interesa nastaje kada osobni ili financijski interesi utječu na nepristranost.

Svaki član mora odmah prijaviti sumnjivi sukob interesa **nadležnom tijelu za etiku**

**3.6. Standard ponašanja**

**Svaki član dužan je** poštivati najviše etičke norme (poštenje, odgovornost, integritet, profesionalnost)**.** Kršenje standarda ponašanja može rezultirati disciplinskim mjerama.

### **3.7. Suradnja i timski rad**

Članovi potiču međusobno poštovanje i suradnju te drugima pružaju aktivnu međusobnu podršku u ostvarivanju zajedničkih ciljeva.

## 

## **4. PROCEDURE I MEHANIZMI DISCIPLINSKOG NADZORA - Nadležno tijelo za etiku**

### **4.1. Interni nadzor i evaluacija**

**Nadležno tijelo za etiku odgovorno je** je za tumačenje i primjenu etičkih odredbi Kodeksa, nadzor nad ponašanjem članova, rješavanje etičkih dilema i sukoba interesa, donošenje odluka o kršenju etičkih načela te osiguravanje pravednosti i jednakosti u primjeni pravila. Također sudjeluje u postupku podnošenja i rješavanja žalbi povezanih s etičkim pitanjima, a njegove odluke moraju biti donesene jednoglasno.

**Revizijski odbor** **je zadužen** za evaluaciju provedbe Kodeksa, nadzor poštivanja pravila, redovite revizije rada članova, pregled i donošenje odluka o žalbama koje se odnose na disciplinske mjere, izradu godišnjih izvještaja te predlaganje izmjena Kodeksa kako bi ostao usklađen s aktualnim zakonodavstvom i društvenim okolnostima

### **4.2. Postupak podnošenja žalbi**

Svaki član koji smatra da je došlo do povrede ovog Kodeksa dužan je podnijeti **žalbu** nadležnom tijelu (predsjedniku ogranka ili nadležnom tijelu za etiku) koja mora sadržavati:

* Detaljan opis incidenta,
* Dokaze i eventualne svjedoke,
* Prijedloge za rješenje.

**Tablica 1. Proces podnošenja i rješavanja žalbi**

| **Faza procesa** | **Aktivnosti** | **Rokovi** |
| --- | --- | --- |
| **Podnošenje žalbe** | Član podnosi pismenu žalbu nadležnom tijelu | Dan 0 |
| **Inicijalna obrada** | Sastanak s podnositeljem i prikupljanje dodatnih informacija | Do 15 dana |
| **Revizija žalbe** | Pregled od strane Revizijskog odbora i donošenje odluke | Do 30 dana od podnošenja |
| **Komunikacija odluke** | Obavještavanje podnositelja o konačnoj odluci | Neposredno nakon odluke |

### 

### **4.3. Disciplinske mjere**

U slučaju dokazanog kršenja Kodeksa mogu se primijeniti sljedeće mjere:

* Pismeno upozorenje,
* Privremena suspenzija članstva,
* Trajno isključenje iz Stranke,
* Prekid svih oblika suradnje.

### **4.4. Pravo na žalbu i reviziju odluka**

Svaki član ima pravo osporiti odluke nadležnih tijela putem žalbe, a konačnu odluku donosi **Revizijski odbor**, čije je mišljenje obvezujuće.

### **4.5. Provedba suspenzije i isključenja**

Odluke o suspenziji ili trajnog isključenja donese od strane nadležnog tijela za etiku i revizijskog odbora se stavljaj se na glasanje predsjedništvu stranke. U slučaju ne suglasnosti odluke nadležnog tijela za etiku i većinskog glasa predsjedništva, odluka se donosi glasanjem svih članova organizacije

## **5. UNUTARNJA KOMUNIKACIJA I INFORMACIJSKI SISTEMI**

### **5.1. Službeni komunikacijski kanali**

Svi članovi koriste službene kanale (mail, Whatsapp/telegram grupa) kako bi se osigurala transparentnost i pravovremena razmjena informacija.

### **5.2. Evidencija i arhiviranje**

* **Arhiviranje podataka:** Sve evidencije (zapisnici, odluke, žalbe) moraju biti uredno arhivirane u skladu s važećim zakonima o zaštiti podataka.
* **Pristup informacijama:** Članovi imaju pravo pristupa službenim dokumentima, uz poštivanje internih pravila o povjerljivosti.

## 

## **6. ODNOSI S JAVNOŠĆU I MEDIJIMA**

### **6.1. Službeni stavovi i komunikacija**

Svi medijski nastupi moraju biti usklađeni sa službenim stavovima organizacije.

Članovi koji istupaju u javnosti dužni su se striktno pridržavati smjernica. Smjernice se donose za pojedinačne tematske cjeline te se prenose članovima. Svim članovima omogućuje se iznošenje mišljenja i predlaganje stavova za koje smatraju da bi trebali biti zastupani. U javnom predstavljanju, službeno stajalište stranke ima prvenstvo nad individualnim mišljenjem članova.

### **6.2. Odnosi s medijima**

Odnosi s medijima se vrše putem redovnih tiskovnih konferencija, dopisima medijskim kućama i objavama putem kanala društvenih mreža,

**Radi izbjegavanja špekulacija** članovi se suzdržavaju od iznošenja neprovjerenih informacija.

### **6.3. Digitalna prisutnost**

Komunikacija putem društvenih mreža odvija se isključivo kroz službene kanale, uz prethodno odobren sadržaj.

## **7. RAZRJEŠAVANJE SUČELJA I KONFLIKATA INTERESA**

### **7.1. Identifikacija i prijava sukoba interesa**

**Definicija:** Sukob interesa nastaje kada osobni, financijski, profesionalni ili drugi interesi pojedinca mogu utjecati ili se percipirati da utječu na njegovu nepristranost, objektivnost ili profesionalnu odgovornost unutar organizacije. Sukob interesa može biti stvaran, potencijalni ili prividan.

**Obveza prijave:** Svaki član organizacije obvezan je odmah prijaviti stvarni, potencijalni ili prividni sukob interesa nadležnom tijelu za etiku. Prijava se vrši u pisanom obliku i sadrži opis situacije, uključene strane te moguće posljedice po nepristranost odlučivanja.

**Primjeri sukoba interesa:**

* Obavljanje vanjskih političkih ili poslovnih aktivnosti koje mogu biti u sukobu s interesima organizacije.
* Imovinska, financijska ili obiteljska povezanost s osobama ili subjektima koji posluju s organizacijom.
* Primanje darova, povlastica ili pogodnosti od trećih strana koje bi mogle utjecati na odluke člana.
* Sudjelovanje u odlučivanju o pitanjima koja mogu imati osobni ili financijski utjecaj na člana ili njegove bliske osobe.

### **7.2. Postupak rješavanja sukoba interesa**

Nakon prijave, nadležno tijelo za etiku provodi analizu kako bi se procijenila ozbiljnost i mogući utjecaj sukoba interesa.

**Nadležno tijelo za etiku organizira sastanak** sa svim relevantnim stranama kako bi se detaljno razmotrile činjenice, procijenila moguća pristranost i donijele odgovarajuće mjere za rješavanje situacije.

Nadležno tijelo djeluje neovisno u analizi i predlaganju mjera za sukob interesa. U slučaju težih slučajeva ili žalbi na odluke nadležnog tijela, konačnu odluku donosi predsjedništvo organizacije. Predsjedništvo ima ovlast potvrditi, izmijeniti ili donijeti strože mjere, uključujući trajno isključenje pojedinca iz organizacije u slučajevima ozbiljnih povreda integriteta.

**Mjere za upravljanje sukobom interesa:**

* **Isključivanje iz odlučivanja** – Osoba u sukobu interesa može biti privremeno ili trajno isključena iz procesa donošenja odluka koje se tiču predmetnog pitanja.
* **Prenošenje nadležnosti** – Odgovornosti se mogu delegirati drugoj neutralnoj osobi ili tijelu unutar organizacije.
* **Javno otkrivanje sukoba interesa** – Ako situacija to zahtijeva, organizacija može javno objaviti informacije o sukobu interesa radi transparentnosti.
* **Odbijanje sudjelovanja u projektima ili ugovorima** – Ako se procijeni da sukob interesa ugrožava organizaciju, može se odlučiti o nesudjelovanju u određenim aktivnostima ili poslovima.
* **Isključenje iz organizacije** – U težim slučajevima, osobama koje grubo prekrše pravila sukoba interesa može biti trajno onemogućeno članstvo u organizaciji.

**Evidencija i praćenje:** Sve prijave sukoba interesa i poduzete mjere evidentiraju se u službenim zapisima organizacije te se redovito pregledavaju kako bi se osiguralo poštivanje pravila i standarda etike.

**Posljedice neprijavljivanja sukoba interesa:** Neprijavljivanje sukoba interesa ili namjerno prikrivanje činjenica može rezultirati disciplinskim mjerama, uključujući opomenu, suspenziju ili trajno isključenje iz organizacije, ovisno o težini prekršaja.

## **8. SURADNJA S DRUGIM ORGANIZACIJAMA**

## **8.1. Načela suradnje**

Organizacija teži uspostavljanju suradnje s organizacijama i institucijama koje dijele slične vrijednosti.

Sva suradnja mora biti transparentna i dokumentirana.

### **8.2. Uspostava suradnje**

Suradnja se uspostavlja putem ugovora.

## **9. REVIZIJA I AMANDMANI**

### **9.1. Periodična revizija**

Kodeks se revidira najmanje jednom godišnje kako bi bio usklađen s novim zakonodavstvom i društvenim promjenama.

Revizijski odbor odgovoran je za provođenje revizija te predlaganje izmjena.

### **9.2. Postupak amandmana**

* Svaki član može predložiti izmjene putem pismene inicijative koja se razmatra na sastancima nadležnog tijela.
* Amandmani se usvajaju glasanjem na sjednicama predsjedništva dvotrećinskom većinom.
* Sve promjene bit će pravovremeno i transparentno komunicirane članovima.

## 

## 

## 

## 

## **10. ZAVRŠNE ODREDBE**

### **10.1. Stupanje na snagu**

Ovaj Kodeks stupa na snagu danom usvajanja od strane nadležnih tijela organizacije i obvezuje sve članove.

### **10.2. Tumačenje i primjena**

U slučaju nejasnoća ili sporova, nadležna tijela – **Nadležno tijelo za etiku** i **Revizijski odbor** – imat će konačnu odluku, temeljenu na načelima pravednosti i jednakosti.

### **10.3. Pravna osnova**

Kodeks je izrađen u skladu sa zakonodavstvom Republike Hrvatske; sve njegove odredbe primjenjuju se bez suprotstavljanja višim pravnim normama.

### **10.4. Pridržavanje kodeksa**

Svi članovi strogo se moraju pridržavati ovog Kodeksa radi očuvanja integriteta i ugleda organizacije.

## **POTVRDA I POTPIS**

Ja, dolje potpisani/a, potvrđujem da sam detaljno upoznat/a s odredbama ovog Kodeksa i obvezujem se da ću ih strogo poštovati u svim svojim aktivnostima unutar Akcije Mladih Mali Lošinj. Potvrđujem da sam primio/la jedan istovjetan primjerak ovog dokumenta.

**Datum:** \_\_\_\_\_\_\_\_\_\_\_\_\_\_\_\_\_\_\_

**Mjesto:** \_\_\_\_\_\_\_\_\_\_\_\_\_\_\_\_\_\_\_

**Potpis:** \_\_\_\_\_\_\_\_\_\_\_\_\_\_\_\_\_\_\_